《巾山广轩》
宋代·徐亿

胜景更新数步间，北山游得对巑岏。凭阑愈觉双峰峻，极目无涯六幕宽。

特出喧卑资旷达，所临高远壮游盘。炎蒸此地为清暑，莫厌攀跻磴道难。

作者简介：徐亿，仁宗嘉祐六年（一○六一），以职方员外郎知台州（《嘉定赤城志》卷九）。英宗治平元年（一○六四），以屯田郎中刺陕西诸州军（《续资治通鉴长编》卷二○三）。神宗熙宁间为江南西路转运使。后为福建路转运使。元丰六年（一○八三）以职方郎中致仕。